钦定古今图书集成/明伦汇编/闺媛典/第001卷 > 《易经》 > 《说卦传》
## 钦定古今图书集成/明伦汇编/闺媛典/第001卷 > 《易经》 > 《说卦传》

《干》天也，故称乎父。《坤》地也，故称乎母。《震》一索而得男，
故谓之长男。《巽》一索而得女，故谓之长女。《坎》再索而
得男，故谓之中男；《离》再索而得女，故谓之中女。《艮》三
索而得男，故谓之少男。《兑》三索而得女，故谓之少女。

〈本义〉索，求也，《揲蓍》以求爻也。“男女”，指卦中一阴一阳之爻而言。〈大全〉节斋蔡氏曰：干《坤》交而生震巽坎离艮兑，故以能生者为父母，而生者为子。一索再索三索者，以初中终三画，而取长中少之序也。震坎艮皆阳，故曰男。巽离兑皆阴，故曰女。